cyanic-selkie/wikianc huggingface dataset:
שמואל חיים לנדוי
תרומתו הפוליטית וההגותית בהקמת הפועל המזרחי
את דרכו הפוליטית החל כפעיל בוועד המזרחי בצ'מרניק, והשתתף כנציג העיר בוועידה הארצית השנייה של המזרחי ב-1919. בוועידה זו כבר עמד שח"ל על ההבדל המרכזי בין המזרחי לצעירי המזרחי, שהיו גוף לא רשמי בתוך המזרחי. בעוד המזרחי עסקו בעניינים ציוניים מבחינה מדינית-ארגונית, עסקו צעירי המזרחי בעניינים ציוניים מבחינה תרבותית-רוחנית וחלוצית-מעשית, אך הבדל זה היה אידאולוגי, ולא בא לידי ביטוי בצורה ארגונית ופוליטית. ב-1920 פרסם שח"ל את מאמרו הראשון בביטאון המזרחי – אורייתא וישראל. במאמר זה מתפלמס שח"ל עם יסודות משנתו של הרש"ר הירש, ממעצבי גישת האורתודוקסיה המודרנית.
בשנים הללו התגלה כוחו הפוליטי המחודד של שח"ל, והוא פעל בשני מישורים במקביל. ראשית, פעל שח"ל לאיחוד מחודש בין חלקי הפועל המזרחי בארץ ישראל ואכן הצליח בכך, בעיקר הצלחתו נתונה לישעיהו ברנשטיין ממנהיגי החלק ה'שמאלי' שהסכים לאיחוד מחודש. שנית, שח"ל פעל להשגת הסכם שיתוף-פעולה ארגוני עם ההסתדרות. מכיוון שההסכם עם ההסתדרות, היה כרוך במידת מה גם בשאלות דתיות, שח"ל הכפיף עצמו לפסקיו של הרב אברהם יצחק הכהן קוק, הרב הראשי לישראל באותם ימים, אשר תמך בחלק מרעיונות התנועה, אם כי גם לא היסס לבקרה כשהיה סבור שיש בדבר צורך. תומך מרכזי נוסף בשיתוף הפעולה עם ההסתדרות, הוא ר' ישעיהו שפירא, האדמו"ר החלוץ שהיה מקורב לשח"ל. בבסיס ההסכם עמד הצורך לשאוף לשיתוף פעולה במשימות הריאליות, אך תוך מתן יכולת לכל צד לשמור על עמדתו במישור האידאולוגי והחינוכי.
את שח"ל הספיד הרב קוק, שציין את אופיו של שח"ל שהצליח לאזן ולמצע בין אידיאלים שונים: "ראינו את כוחו של המנוח, אשר שלט ביושר-לב ובטוהר נפשו, באמונתו הכבירה לעבודת הקודש. עבד על חלקים שונים מהגיל הצעיר הזה, אשר למרות שינויי הדעות שביניהם, אור-ה' באהבת תורה ויראת שמיים, בחיבת-קודש לעבודה, לחיים פעילים להם ולכלל, על אדמת הקודש, על פי תורת ה' - תורת ישראל, הוא התוכן המאחד אותם".
על שמו נקראו שכונת קריית שמואל שבחיפה, יער לנדוי הסמוך לשדה יעקב, רחובות רבים בערים רבות בארץ כגון בירושלים, בפתח תקווה ובבני ברק ושבט שחל של תנועת בני עקיבא.
רדוול (ספר)
עלילה
"באזיל אייל", ארנב אשר מתידד עם מתייאס בתחילת הספר והוא נכס לבני רדוול במהלך המלחמה, מסביר למתייאס שינשוף בשם "קפטן שלג" יודע היכן מתגורר אשמדאי, ונותן לו תליון שקפטן שלג נתן לו אחרי שהציל את חייו, בהכריזו שהתליון ישמור על מתיאס מפני קפטן שלג. בדרכו מתייאס פוגש שבט של חדפים רגזנים שעוזרים לו בהמשך וחתול צמחוני בשם ג'וליאן ג'ווניור שמראה למתייאס איפה גר קפטן שלג. קפטן שלג אומר למתייאס היכן נמצאת המחילה של אשמדאי ונשבע שאם מתייאס יצליח לחסל את אשמדאי אז ישלים עם החתול, לא יאכל יותר חדפים או עכברים לעולם ויחזיר למתייאס את המדליה של באזיל אייל.
סימון ואן דר מיר
פעילות מדעית
בתחילת דרכו של ואן דר מיר במעבדות CERN, עבודתו התמקדה בעיצוב טכני של חלקיקים יסודיים במאיץ הפרוטונים שב-CERN ובספקי הכוח שלהם. קשריו עם פיזיקאים מומחים עוררו אצל ואן דר מיר עניין בפיזיקה של החלקיקים. ב-1965 התנסה לראשונה במחקר פיזיקלי, כאשר בדק כחלק מצוות חריגות במומנט המגנטי של החלקיק מיואון. למרות חיבורו החדש למחקר האקדמי, חזר ואן דר מיר לעסוק בהיבטים טכניים בשנים 1969–1976, כאשר הפעם עבודתו התמקדה בסוגים חדשניים לאותה התקופה של ספקי כוח מגנטיים.
הבחירות לנשיאות ארצות הברית 1852
מפלגת זכויות הדרום
שני המועמדים קיבלו את המועמדות שהוכרעה בשלב מאוחר במערכת הבחירות. טרופ טען במכתב שרצה להצביע לפירס ותמך בויליאם רופוס קינג. הוא רמז שהיה מעדיף לא להיות מועמד בגלל מצבו הבריאותי, וחשש שימות לפני הבחירות. המפלגה ערכה את המכתב לפני שפורסם בעיתונות.
מרגרט טיילור
חייה
אף שפגי טיילור קיבלה את חבריה בקומה השנייה של הבית הלבן ואירחה את בני משפחתה בארוחות משפחתיות, ואף נכחה בארוחות פרטיות שבהן אירח בעלה מכובדים, היא סירבה להשתתף בנשפים רשמיים בבית הלבן, והותירה את תפקיד האירוח הרשמי לבתה מרי אליזבת בליס.
מג'יק תעשיות תוכנה
היסטוריה
בשנות ה-80 המוקדמות כתב עמי הולצמן את הבסיס למחולל היישומים "מג'יק", אותו מכר בהמשך ל"משוב מחשבים". המוצר נקרא במקור "גאוס". "מג'יק תעשיות תוכנה" הוקמה בשנת 1983 על ידי דוד אסיא ויקי דוניץ בתהליך ספין אוף מחברת "משוב מחשבים", חברה בורסאית המספקת פתרונות עסקיים למיקרו-מחשבים. החברה החדשה נקראה במקור "משוב תוכנה לייצוא" (MSE - Mashov Software Export), ועסקה בפיתוח תוכנות עבור השוק העולמי, עם התמקדות במחולל יישומים "מג'יק".
ישראל גולדפרב
קורות חיים
בין השנים 1920–1942 עבד כמורה למוזיקה ליטורגית בבית המדרש לרבנים באמריקה (JTSA). שיטתו בהוראת חזנות אומצה במכון לחזנות בבית המדרש לרבנים באמריקה, בבית הספר לחזנות בישיבה יוניברסיטי ובמוסדות נוספים. בין היתר היה מורהו הפרטי של אהרן קופלנד, ופרסם חוברות שירים.
הסוחר מוונציה
עלילה
המחזה מתרחש בוונציה של המאה ה-16. ונציאני אציל צעיר בשם בסניו, רוצה לצאת למסע לבלמונט כדי לבקש את ידה של היורשת היפה והעשירה פורציה, לה מחזרים רבים. לשם כך עליו להשיג סכום של 3,000 דוקטים. הסוחר אנטוניו, ידידו של בסניו, רוצה לסייע לחברו, אך כל ספינותיו ועושרו מצויים בלב ים. אנטוניו פונה ליהודי שיילוק, המלווה בריבית, ומבקש ממנו הלוואה. שיילוק מסכים להלוות לבסניו את 3,000 הדוקטים הדרושים לשם המסע, אך בשל שנאתו המופגנת של אנטוניו כלפי היהודים ושיילוק עצמו, דורש כתנאי שאנטוניו יערוב להחזרת ההלוואה בליטרת בשר מבשרו, שתיחתך ממקום בגופו בו יבחר שיילוק. בסניו מבקש מאנטוניו שלא לקבל על עצמו את התנאי, אך אנטוניו בטוח כי לא ייתקל בבעיה בהחזרת החוב וחותם בפני נוטריון על ההסכם. בסניו יוצא עם חברו גרציאנו לבלמונט.
הקריאה האנטישמית של המחזה
יהודי אנגליה הוגלו מהממלכה עוד בשנת 1290 ולא הורשו לשוב. אך גם בהיעדרם, הוצגו על הבמה האליזבתנית כקריקטורות דוחות, בעלות אפים מעוקלים ושיער אדום ומקורזל. דוגמה אופיינית היא מחזהו האנטישמי הארסי של כריסטופר מרלו, "היהודי ממלטה" המראה דמות סטריאוטיפית של יהודי, המתקרא בר אבא (כשמו של הפושע היהודי שאמור היה להיצלב אך שוחרר על ידי פונטיוס פילאטוס לבקשת ההמון היהודי, שסירב לקרוא לשחרר את ישו). היהודי ביצירתו של מרלו, וביצירות דומות, מתואר כרשע, תככן ותאב בצע.
ב-8 בנובמבר 1937, ארגן מנהל התיאטרון הבווארי אירוע תרבותי בתיאטרון "רזידנץ" לרגל פתיחת תערוכת "היהודי הנצחי" במינכן. האירוע ביטא את הנושאים היסודיים של התערוכה הנאצית ובחלק השלישי שלו הוצגו סצנות שיילוק מתוך המחזה.
שיילוק בביקורת האנגלית
הנרי לוינגסטון ויתרס כתב: "משגיאה אחת יש להימנע מלכתחלה, ההנחה ששקספיר התכוון לתקוף או להגן על היהודים כאומה בדמותו של שיילוק. כתיבה "עם מטרה" במובן הצר איננה דרכו... שיילוק הוא קמצן, אך קמצן שיש לו כח גדול של החלטיות ויכולות אינטלקטואליות נעלות. חסרונו העיקרי אינו היעדר רגש, אלא שימוש לא נכון בו. הוא כה רחוק מלהיות דמות קשה כאבן וחסרת רגישות, עד שמופיע כבעל-תשוקה וחם-מזג באופן מופרז. אכזריותו איננה זו של לב קר, אלא האכזריות הנוראה יותר של רגישות מעוותת ורוגזת. היא קרובה יותר לזעם של אותלו מאשר לזדון של יאגו".
אלפרד דאגלס
סוף ימיו של דאגלס
אלפרד דאגלס מת מאי ספיקת לב ב-20 במרץ 1945, בגיל 74, ונקבר לצידה של אמו.
אנציקלופדיה לעולם הקלאסי
גרסאות מצומצמות
מהדורה מעודכנת ב-15 כרכים וכרך מפתח, בשם Der Neue Pauly (פאולי החדשה), יצאה לאור בהדרגה בשנים 1996-2003. במהדורה זו ניתן דגש רב יותר לשלהי העת העתיקה. משנת 2004 יוצאים לאור כרכי מילואים (מתוכננים שבעה כאלה). מהדורה אנגלית בשם Brill’s New Pauly: Encyclopaedia of the Ancient World יצאה לאור בשנת 2006.
Rare (שיר של סלינה גומז)
וידאו קליפ
הווידאו קליפ המלא שיצא עבור השיר הועלה לערוץ היוטיוב של סלינה גומז בשידור חי ב-10 בינואר 2020, ביום צאתו כסינגל. הקונספט של הקליפ הוא יער וטבע ובו ניתן לראות את גומז כשהיא רוקדת לצלילי השיר, תוך שהיא מבצעת תנועות שונות. ישנן סצנות בהן שולבו אפקטים מיוחדים של פרפרים וצבעים שונים.
נכון ליולי 2021, מונה הצפיות של הקליפ עומד על למעלה מ-95 מיליון צפיות.
ולדימיר ראדמנוביץ'
קריירה
בשלוש עונותיו בלייקרס הציג יכולת נמוכה מזו שהציג בקבוצתו הקודמת. ב-18 בפברואר 2007 הודיע ראדמנוביץ' ללייקרס שפרק את הכתף לאחר שמעד. מספר ימים לאחר מכן, הודיע ראדמנוביץ' לקבוצה שלמעשה נפצע בעת תאונת סנובורד. בעקבות כך, נקנס השחקן בכחצי מיליון דולר.
קרלי רוז סוננקלר
קרלי רוז סוננקלר (באנגלית: Carly Rose Sonenclar; נולדה ב-20 באפריל 1999) היא זמרת ושחקנית אמריקאית יהודיה. התפרסמה בשל השתתפותה בעונה השנייה של תוכנית המציאות "אקס פקטור אמריקה", שם סיימה במקום שני.
וילם הראשון, נסיך אורנז'
ביוגרפיה
בשנת 1581 נבחר וילם כשליט על הולנד, כשהוא נשבע אמונים לפליפה כביכול, ולמרות התנגדותו של פליפה למרד, ככלל, ולוילם כפרט, על מנת לשמור על עמימות פוליטית. כעבור שלוש שנים, לאחר פרסום צו רשמי החתום על ידי פליפה והמבטיח כי רוצחו של וילם יקבל תואר אצילות, ב-10 ביולי 1584, נרצח וילם בידי שכיר חרב של פליפה בלתסר ז'ראר. המנון הולנד נכתב לכבודו ונחשב להמנון הלאומי העתיק בעולם.
מוסה סואו
קריירת מועדונים
באוגוסט, סואו חתם באורמנייספור מהליגה הטורקית השנייה בכדורגל.
קריירה בינלאומית
בצעירותו, סואו שיחק בנבחרת צרפת בכדורגל עד גיל 19 עימה הוא זכה באליפות אירופה בכדורגל עד גיל 19. בשנת זומן לראשונה לסגל נבחרת צרפת בכדורגל עד גיל 21. לפי חוקי פיפ"א סואו היה יכול לשנות את דעתו ולשחק עבור נבחרת סנגל, ובשנת ערך את הופעת הבכורה שלו בנבחרת במשחק ידידות נגד.
קונפדרליזם דמוקרטי
הקווים הכלליים של הקונפדרליזם הדמוקרטי הוצגו במרץ 2005, באמצעות הצהרה "לעם הכורדי ולקהילה הבינלאומית" ובשנים מאוחרות יותר, הרעיון פותח עוד יותר בפרסומים אחרים, כמו ארבעת הכרכים של הספר Manifesto of Democratic Civilization (מנשר של ציוויליזציה דמוקרטית). זמן קצר לאחר שיצאה לאור, ההצהרה אומצה על ידי ה-PKK, שארגן אסיפות חשאיות בטורקיה, סוריה ועיראק, מה שהביא להקמת איחוד קהילות כורדיסטן (Koma Civakên Kurdistan, KCK). ההזדמנות הראשונה ליישם את הרעיון הגיעה במהלך מלחמת האזרחים בסוריה,  כאשר המפלגה הדמוקרטית המאוחדת (Partiya Yekîtiya Demokrat, PYD) הכריזה על אוטונומיה של שלושה קנטונים בכורדיסטן הסורית שהפכה בסופו של דבר למינהל האוטונומי של צפון ומזרח סוריה).
שלי לונג
חיים אישיים
ללונג בת אחת, השחקנית ג'וליאנה טייסון מנישואיה השניים לברוס טייסון, ממנו התגרשה לאחר 23 שנות נישואין.
שן
משנן קבוע - השיניים הקבועות
המשנן הקבוע מתחיל להתפתח עוד לפני הלידה, וממשיך לגדול בתוך הלסתות במשך כל הזמן שהשיניים הנשירות נמצאות בפה. השן הקבועה הראשונה שבוקעת בפה היא הטוחנת הראשונה (שן מספר 6), היא צפויה לבקוע כבר בגיל 6. השן האחרונה שצפויה לבקוע היא הטוחנת השלישית, היא מופיעה עם תום גיל ההתבגרות, בסביבות גיל 18 - 25, וקרויה שן בינה. במשנן הקבוע, לאחר שכל השיניים הקבועות צמחו, בכל רבע של הפה צריכות להיות שתי שיניים חותכות, ניב אחד, שתי מלתעות ושלוש טוחנות, סך הכול 32 שיניים כולל שיני הבינה.
שיניים אצל יונקים
-טוחנות אחוריות-Molars
מחלות שיניים
במשך מאות מיליוני שנים נשמר איזון עדין בין פעולות החיידקים שבחלל הפה למינרלים של השן, וממצאים של שיניים מתקופות קדומות כמעט ולא מעלות ממצאים של עששת בקרב בני האדם ובעלי החיים שחיו אז. על פי הערכת מחקר שביצעה אוניברסיטת אוהיו, חברות חקלאיות באזור ג'ורג'יה המודרנית סבלו משיעור של כפי 6 בתפוצת העששת, לעומת חברות ציידים לקטים. לאחר המהפכה התעשייתית חל זינוק נוסף במספר המקרים. בארצות הברית של תחילת המאה ה-21, לדוגמה, תשעה מתוך עשרה אנשים סובלים מעששת.
סולמה של צור
במדרשי חז"ל נזכר סולם צור כשער הכניסה הצפוני לארץ ישראל, בסיפור אגדה על הגעת אברהם אבינו מחרן לארץ ישראל בדרך הים:.
טיסה 77 של אמריקן איירליינס
העלייה למטוס
כל החוטפים עברו בדיקות מדוקדקות יותר בתיקיהם. האני חנג'ור, ח'אלד אל-מיחדאר, ומאג'ד מוקד נבחרו על ידי מערכת האבטחה (מסוג CAPPS) ואילו נוואף אל-חאזמי וסאלם אל-חאזמי נבחרו מכיוון שלא סיפקו מספיק מידע ועוררו את חשדם של המאבטחים. חנג'ור, אל-מיחדאר ונוואף אל-חאזמי לא הביאו עמם תיקים לטיסה. תיקיהם של מוקד ושל סאלם אל-חאזמי הועלו למטוס רק לאחר שהשניים עלו עליו בעצמם. עד 07:50 עלו חמשת החוטפים עם הסכינים שנשאו למטוס. חנג'ור התיישב במחלקה ראשונה במושב 1B, בעוד האחים אל-חאזמי התיישבו במושבים 5E ו-5F, אף הם במחלקה ראשונה. מג'ד מוקד וחאלד אל-מיהדר ישבו מאחוריהם במושבים 12A ו-12B. המטוס היה מתוכנן לצאת בשעה 08:10 אך יצא לאחר עשר דקות איחור משער D26.
תאוריות קונספירציה
קיימות מספר תאוריות קונספירציה. הידועה שבהן נהגתה על ידי ת'רי מייסן טוענת כי הפנטגון לא נפגע על ידי מטוס 757 כי אם על ידי טיל ששוגר על ידי הצבא האמריקאי. התומכים טוענים כי החור הקטן אינו מסביר פגיעה של מטוס עם מוטת כנפים 38 מ'. מט סוזן, חבר בצוות ASCE באתר, הסביר כי מטוס אינו מייצר "קו מתאר של עצמו כמו בסרט מצויר" כאשר הוא מתנגש בבטון מזוין. חסידי הקונספירציה מצביעים גם על פרטים נוספים, כגון על המצב של הדשא. הסרט התיעודי "Loose Change" (מילולית: "כסף קטן") מצהיר כי לא היו חלקי מטוס ניתנים לזיהוי מטיסה 77. המומחה אלן קילשמר היה מהנדס הבניין הראשון שהגיע לפנטגון לאחר הפגיעה ועזר לתאם את שירותי החירום. הוא קובע כי טיסה 77 "היה בהחלט מטוס. ראיתי את הסימנים שהותירו הכנפיים של המטוס על חזית המבנה. הרמתי חלקים של המטוס שעליהם סימונים של חברת התעופה. החזקתי בידי קטע מהזנב של המטוס, ומצאתי את הקופסה השחורה". בנוסף, עדותו של קילשמר נתמכת על ידי הצילומים של שרידי המטוס בתוך הבניין ומחוצה לו. ה-FBI החרים מספר הקלטות של חברות פרטיות שטענו כי צילמו את האירוע.
צליל מכוון (תוכנית טלוויזיה)
צליל מכוון היא תוכנית מוזיקה ישראלית בהנחיית קובי אוז שבמסגרתה הוא פוגש את גדולי המוזיקה הישראלית במסע אחר שורשי הצליל הישראלי מנקודות מבט שונות: אמונה, הומור, להקות, מחאה, להיטים וקול.
סדאן (כדורגל)
קלאב ספורטיף סדאן ארדנים הוא מועדון כדורגל צרפתי מהעיר סדאן, אשר מארח את משחקיו הביתיים בעיר בסטאד לואיז דוגאוגז. המועדון הוקם בשנת 1919. נכון לעונת 2021/2022, המועדון משחק בליגה השלישית בצרפת.
DEViANCE
למרות שמעט מחבריה עדיין מפיצים לעיתים רחוקות פרצות תוכנה באופן פעיל, קבוצת DEViANCE נסגרה באופן רשמי. כך הכריז מנהלה ב-25 בדצמבר 2006, ונשא את נאומו בנושא באתר http://deviance.untergrund.net. עם זאת, הקבוצה עדיין נחשבת לפעילה, כיוון שחבריה לשעבר ממשיכים להפיץ פרצות בתוכנה בשמה.
דורי פרנס
ביוגרפיה
בין תרגומיו לתיאטרון: המלט, רומיאו ויוליה, אירמה לה דוס, אילוף הסוררת, הדוכסית מאמלפי, פיגמליון, מי דואג לילד, שגעון באופרה, דברים שאני יודעת (תיאטרון חיפה). החיים בשלוש גרסאות, אכזר ורחום, המחלוקת, כל החיים לפניו, גיבורים, מלכת היופי של לינאן, הסוחר מוונציה, רעל ותחרה, ערי מדבר אחרות, נעצר בחצות, המלך ליר, אמא אמרה שאסור, שייקספיר מאוהב, מי מפחד מווירג'יניה וולף (הבימה). כובע הקש האיטלקי, פרק ב', אחורי הקלעים, קוויאר ועדשים, מלון פלאזה, המלך ליר, אמדאוס, כסף הולך ושווא, ווייצק, קומדיה של טעויות, מקבת', סיראנו דה ברז'ראק, אופרה בגרוש, הבן, (התיאטרון הקאמרי). שלוש אחיות, הדיבוק, הטייפ האחרון של קראפ, המלך הולך למות, פר גינט (אנסנמבל עתי"ים בבימוייה של רינה ירושלמי). פיאף, הדבר האמיתי, ברנשים וחתיכות, חיים פרטיים, אלוהי הקטל, חלום של לילה בלב קיץ, תקלה קלה, שם פרטי, האמת, האבא, שעה של שקט, השקר (תיאטרון בית ליסין.) כטוב בעיניכם (במדיטק ובית ליסין). עניין של סגנון, הלילה השנים-עשר, אותלו (תיאטרון גשר). השחף, הזמרת הקירחת, סיוט בשניים, הקיץ, אדמה קדושה, נדל"ן, הקסם הגדול, משחק של אהבה ומזל (תיאטרון החאן). הראשים המוחלפים (הזירה הבין-תחומית). שרופים (התיאטרון היהודי-ערבי). עיבד יחד עם איתי טיראן את הספר "איש קטן מה עכשיו" עבור התיאטרון הקאמרי.
ביו יצירותיו המוזיקליות האחרות: מחזור שירים למלים של אי. אי. קאמינגז; מחזור "שירי אנקראון" בתרגום שמעון בוזגלו ובביצוע יפתח מזרחי; "מחולות" למלים של יעקב שטיינברג, שר דורון תבורי, יצירה שבוצעה לראשונה במסגרת חג המוזיקה הישראלית 2018, והויפעה על גבי תקחיטור ב-2019, בנגינת אנסמבל המאה ה-21 בניצוח דורון סלומון.
דייוויד דוד
ביוגרפיה
בתו של דוד, ברברה דוד אנדרסון, חיה בצפון קליפורניה, והיא תורמת ותומכת של מרכז היילבראן להשקעות של גראהם ודוד.
סכנת חיים
סכנת חיים היא מצב שבו בעל חיים, ובפרט אדם, נתון בו, ועלול להביא את חייו אל קצם תוך זמן קצר. מצב זה מצדיק נקיטת צעדי חירום, שמטרתם הסרתה של הסכנה והבטחת המשך החיים.
The Inner Light
עלילה
השנים חולפות, וקיימן מזדקן - ומאריך ימים יותר מאשתו שהלכה לעולמה. קיימן ובתו מריבור (Meribor) ממשיכים לחקור את הבצורת. הם מגלים שזו לא תופעה זמנית; הכחדה של כל החיים על פני הכוכב היא בלתי נמנעת. יום אחד, בעת שהוא משחק עם נכדו, קיימן מוזמן על ידי ילדיו הבוגרים לבוא ולצפות בשיגור של רקטה, אירוע אשר כולם מצפים לו וכולם יודעים עליו - חוץ ממנו. כשהוא יוצא החוצה אל השמש הבוהקת, קיימן רואה את אלין ואת בטאי שנראים צעירים, כפי שנראו בפעם הראשונה שראה אותם. הם מסבירים לו שהוא כבר ראה את שיגור הרקטה - ממש רגע לפני שהוא הגיע לשם: בידיעה שנחרץ גורלו של עולמם, מנהיגי הכוכב איגדו את כל מטען זיכרונות התרבות שלהם אל תוך גשושית ושיגרו אותם אל החלל, בתקווה כי זו תמצא מישהו שיוכל לספר לאחרים אודותיהם. פיקארד מבין את ההקשר, ואומר: "אה, זה אני, הלא כן? אני אותו מישהו".
הארי מאתיוס
הארי מאתיוס (Harry Mathews; 14 בפברואר 1930 - 25 בינואר 2017) היה סופר, משורר ומסאי אמריקאי שהשתייך לחבורת הסופרים הצרפתית "אוליפו" (Oulipo; Ouvroir de littérature potentielle).
בת שוע
קורות חייה
על פי ספר היובלים תמר הייתה מבנות ארם ויהודה הכריח את ער לשאתה, בעוד שער רצה באשה ממשפחת אמו. לאחר מותם של ער ואונן בת שוע לא חפצה ששלה יתחתן עם תמר, גם לאחר שגדל.
מיתני
מיתני שימשה כיעד העיקרי במסעותיו הצבאיים של שופילוליומש הראשון שחי באמצע המאה ה-14 לפנה"ס, הוא הנחיל לה מפלות כבדות עד שכבש את בירתה "וַשוּכָני". שופילוליומה חילק את מיתני לשלושה חלקים, כאשר בחלק המערבי של מיתני הקים מדינת חיץ בשם חנגלבת והעמיד בראשה את הנסיך שתיוזה, נצר לבית המלוכה החורי. בחוזה הברית שנחתם ביניהם מופיעים כעדים בין אלי מיתני גם ארבע אלוהויות הודו-אריות מובהקות - מיתרה, ורונה, אינדרה ו-נסתיה.
אצטדיון בלומפילד
מעבר לבעלות העירייה ושיפוץ האצטדיון
קשיים באישור ומימון התוכנית הביאו לביטול תוכנית ההרחבה של גודוביץ, במקום זאת השקיעה חברת "היכלי הספורט" 20 מיליון שקל בשיפוץ האצטדיון, בשנים 2000–2002, במסגרתו הוסרו הגדרות שהקיפו את המגרש והפרידו בינו לבין היציעים, וכן הותקנו מושבים בכל היציעים, מה שהקטין את תכולתם ל-15,700 מקומות ישיבה. בנוסף הודיעה החברה, בדצמבר 2002, כי יוקם אצטדיון חדש במקום בלומפילד שיוקם במתחם מגרש האימונים של מכבי תל אביב בקרית שלום, תוך עשר שנים. ההשקעה באצטדיון, שיכיל כ-30 אלף מקומות ישיבה, הוערכה ביותר מ-300 מיליון שקל והמימון להקמתו היה אמור להגיע בעיקר ממכירת הקרקע של מתחם בלומפילד.
בקיץ 2008 החל שיפוץ נרחב בשערים 2, 4-5 ו-7, בו הוחלפו המושבים בכיסאות פלסטיק מתקפלים, נוספו תאורה ומעקות בטיחות, ומספר המקומות הוגדל על ידי הוצאת המזנונים מתחומי היציעים. בקיץ 2009 עברו שערים 8 ו-13 את התהליך, בקיץ 2010 עברו שערים 10–11 את התהליך בו הוחלפו המושבים בכיסאות פלסטיק מתקפלים.
אופולה
אופולה (פולנית: Opole, ; שמה לשעבר בגרמנית: אוֹפֶּלְן, Oppeln) היא עיר הנמצאת בדרום פולין על גדות הנהר אודר. אוכלוסיית העיר מונה 129,553 תושבים והיא בירת פרובינציית אופולה. היא גם בירתה ההיסטורית של שלזיה עלית. בעיר יש מיעוט גרמני גדול יחסית.
קרב המל
הקרב
מיד לאחר תפיסת העיירה החלו הכוחות האוסטרלים בבניית הגנות מפני התקפת נגד גרמנית. הטנקים הבריטים נשארו להגנה ולקראת הערב הוסגו לאחור. בלילה הבא החלו הגרמנים להטריד את החיילים בחזית בירי צלפים ובהפגזות ארטילריה.
אחרית דבר
פרט לשלושה טנקים, הגיעו כל הטנקים הבריטים ליעדיהם במהלך הקרב. לפחות חמישה טנקים נפגעו בקרב, אולם הם תוקנו מאוחר יותר.
אף שהיה קרב בקנה מידה קטן יחסית למלחמה, הקרב הותיר חותם בכך שהיווה הדגמה מוצלחת להתקפה משולבת שכללה רגלים וטנקים, בדומה לקרב קמברה. טקטיקות שנוסו בקרב המל נחלו הצלחה גם בקרבות בקנה מידה גדול יותר, כדוגמת קרב אמיין, והיה להם חלק גדול בהצלחת מדינות ההסכמה בהמשך המלחמה.
אנג'ליקה ואן ביורן
אנג'ליקה סינגלטון ואן ביורן (באנגלית: Angelica Singleton Van Buren; 13 בפברואר 1818 – 29 בדצמבר 1877) הייתה אשת בנו של הנשיא השמיני של ארצות הברית מרטין ואן ביורן.
חוקת אתיופיה (1987)
חוקת אתיופיה העממית היא חוקה שיוסדה באתיופיה ב-10 בספטמבר 1987 ועל בסיסה קמה הרפובליקה העממית הדמוקרטית של אתיופיה. החוקה הייתה בתוקף עד ה-27 במאי 1991, כאשר האיחדג השתלט על הממשלה האתיופית.
ביקורת
אתיופים רבים ראו בחוקה כתרגום מקוצר של "החוקה הסובייטית של שנת 1977", שלא נועדה באמת לעזור לעם. נטען כי אתיופיה למעשה הפכה לגרורה סובייטית וכמעט לרפובליקה סובייטית. בחוקה זו אתיופיה הציגה את עצמה כמדינה נאורה, בלי התייחסות לאפריקה כלל אלא רק לסוציאליזם. ההבדל בין אתיופיה לברית המועצות היה שאתיופיה לא הייתה פדרציה של רפובליקות סוציאליסטיות אלא מדינה אחידה אחת על מנת ליצור מדינה רב-אתנית ולא פדרציה רב לאומית.
משה צין
קורות חייו
צין נולד בהרצליה, לאב יליד פולין ואם ילידת ארץ ישראל. התגייס לצה"ל באוגוסט 1973 ושירת כלוחם וכקצין בחטיבת גולני. היה מפקד מחלקה בחטיבה, סגן מפקד פלוגה, קצין מבצעים ומפקד פלוגה בגדוד 12 (ברק). לאחר תפקיד זה השתחרר והתגייס שוב לקבע לאחר שישה חודשים. צין שירת כסגן מפקד גדוד 13 וכקצין אג"ם של החטיבה במהלך מבצע שלום הגליל. ביולי 1982 הועלה לדרגת סגן-אלוף ומונה למפקד גדוד 13 (גדעון) במקום מפקד הגדוד מוטי מזרחי שנפצע במלחמה. ב-1984 מונה לסגן מפקד החטיבה, שוב במקומו של מזרחי שנפצע.
אינטר (ערוץ טלוויזיה)
Inter הוא ערוץ טלוויזיה אוקראיני אשר הוקם בשנת 1996, מהמובילים בטלוויזיה האוקראינית.
על הערוץ
הערוץ הוקם ב-20 באוקטובר 1996 ומאז היה בין המובילים בטלוויזיה באוקראינה. מספר הצופים בערוץ הוא כ-40 מיליון צופים. הערוץ משתף פעולה עם ערוצי טלוויזיה רבים בעולם.
שבט טאירה
כנצר למשפחה הקיסרית, מספר נכדים של הקיסר קאמוּ, הקיסר ה-50, היו הראשונים לקבל את השם טאירה בשנת 825 או מאוחר יותר. לאחר מכן, צאצאיהם של הקיסרים נימְיוֹ, מוֹנטוֹקוּ וקוֹקוֹ קיבלו גם הם את שם המשפחה. מענפים תורשתיים אלה, אשר יצאו מקיסרים שונים, התהוו משפחות שונות אשר שמן יוחס לשמו של הקיסר בתוספת התואר היישי, למשל קאמו היישיי.
דוד טאייצ'או
2015
באליפות ישראל לנוער שנערכה ביוני 2015 זכה בשתי מדליות זהב, בריצת 800 מטר (1:53.96 דקות) ובריצת 1500 מטר (3:57.07 דקות). באליפות ישראל שנערכה ביולי הוא זכה במדליית ארד בריצת 800 מטר, אחרי חברו לאגודה דסטין אמרני, ומוקט פטנה מאתלטי אורן השרון.
קרב לאנגנזאלצה
קרב לאנגנזאלצה (בגרמנית: Schlacht bei Langensalza) הוא קרב שנערך ב-27 ביוני 1866, במהלך מלחמת אוסטריה–פרוסיה. הקרב נערך באזור העיר באד לאנגנזאלצה בין כוח של ממלכת פרוסיה לכוח מצד ממלכת הנובר. הקרב הסתיים בניצחון הנוברי, אולם בפועל היו ההנוברים מכותרים ולא יכלו לחבור אל בעלי בריתם הבווארים. יומיים לאחר הקרב נכנע גאורג החמישי, מלך הנובר, וממלכתו סופחה לפרוסיה.
קתדרלת מריה הקדושה בפולה
היסטוריה
הבישוף הראשון שישב בפולה היה אנטוניוס, ששמו הוזכר בין השנים 510-547. בתקופת שלטונו של הבישוף הנדגיס (857-862) נבנתה כניסה נוספת בקיר הדרומי של החומה. כיום הכניסה נחסמה אך עדיין נראים קווי המתאר שלה. הקתדרלה נפגעה קשות באש שהייתה בעיר במהלך פשיטה וונציאנית ב-1242. הקתדרלה שופצה במלואה במאה ה-15] ונוספו כלי הקודש הנמצאים בה כיום.
חנא אבו חנא
ביוגרפיה
אבו חנא נפטר ב-2 בפברואר 2022. הוא היה תושב חיפה ואביה של העיתונאית אומייה אבו חנא.
הרמן פון גוטשאל
פון גוטשאל קיים שני דו-קרבות מול קורט פון ברדלבן. בשנת 1890 הפסיד 1-5 ובשנת 1895 הפסיד 1-4.
עולם האצילות
עולם האצילות הוא, על פי תורת הקבלה (בעיקר זו של הזוהר), העליון מארבעת עולמות היסוד הרוחניים בהם מתגלה התורה לאדם כמהות או מדרגה אחרת; והבורא מתגלה בהם ברמת גילוי או היעלם אחרת כלפי הנברא.
לטיסיה, מלכת ספרד
לטיסיה מלכת ספרד, או בשמה המקורי לטיסיה אורטיס רוקסולנו (בספרדית: Letizia Ortiz Rocasolano; נולדה ב-15 בספטמבר 1972 באוביידו, ספרד), היא רעייתו של מלך ספרד פליפה השישי ואם בנותיו, הנסיכות לאונור וסופיה.
השכלה ועבודה כעיתונאית
לאחר חזרתה לספרד עבדה בערוץ הטלוויזיה "CNN פלוס" (ערוץ המופעל במשותף על ידי הרשת הבינלאומית CNN וחברת הטלוויזיה הספרדית Sogecable), שם הגישה את מהדורת חדשות הבוקר. כמו כן, עבדה ברשת הטלוויזיה האמריקאית Bloomberg TV העוסקת בחדשות כלכלה ופיננסים.
נישואים וחיי משפחה
ב-29 באפריל 2007 ילדה לטיסיה בת נוספת בשם סופיה בניתוח קיסרי. בתם השנייה של פליפה ולטיסיה היא השנייה בתור לרשת את הכתר הספרדי.
שרפת ספרים בגרמניה הנאצית
הספרים שנשרפו היו ספרים שנחשבו כחתרניים או כמייצגים אידאולוגיות המתנגדות לנאציזם. אלו כללו ספרים שנכתבו על ידי סופרים יהודים, קומוניסטים, סוציאליסטים, אנרכיסטים, ליברלים, פציפיסטים וסקסולוגים. הספרים הראשונים שנשרפו היו אלה של קרל מרקס וקרל קאוצקי, וכן של אלברט איינשטיין, הלן קלר וסופרים בצרפתית ובאנגלית.
הספרייה האמריקאית לספרים אסורים על ידי נאצים
ספרייה דומה לזו שבצרפת, נפתחה במרכז היהודי של ברוקלין בברוקלין, ניו יורק ב-15 בנובמבר 1934.
הנצחה
ליד האנדרטה הוצבו שני לוחות אָרָד, עליהם חקוק, בין היתר, משפטו הנבואי של המשורר הגרמני-יהודי היינריך היינה:
טורקי (אנגליה)
תחבורה
קו האוטובוס הראשי המופעל על ידי Stagecoach Devon עובר דרך טורקי - שירות "Hop 12" מספר 12 בין ניוטון אבוט לבריקסהם - בעוד ש-10 קווים אחרים פועלים בתוך העיר.
לורדים רוחניים
מעמד
קודם לרפורמות של המלך הנרי השמיני היו הלורדים הרוחניים נתונים רק למרות האפיפיור. לאחר הרפורמציה והפילוג מרומא בימי הנרי השמיני, הם הוכפפו לסמכות בתי המשפט החילוניים. אחת התקריות הבולטות בהן נדונה הסוגיה אירעה בשנת 1688, במשפט שבעת הבישופים שסירבו להקריא את הצהרת ג'יימס השני על ביטול חוקי העונשין נגד לא-אנגליקנים, וטענו כי איננו מוסמך לחייב אותם לעשות כן. הסרבנים נשפטו בפני חבר מושבעים רגיל בעוולה של הוצאת לשון הרע. הבישופים טענו כי יש להם זכות לעתור אל המלך, כבני אצולה, ואילו התביעה טענה כי אין להם זכות זו. בפועל עתירתם לא נדונה כלל בפני המלך, מאחר שבית המשפט זיכה אותם.
כפרה (סרט)
עלילה
בזמן ארוחת הערב מתברר שהתאומים נעלמו והמשפחה פותחת בחיפושים אחריהם. בזמן החיפוש מוצאת בריוני את לולה נאנסת על ידי גבר שברח מהמקום. רובי חוזר לאחר שמצא את שני התאומים, אך נעצר כמעט מיד על בסיס עדותה של בריוני שמצהירה שראתה אותו אונס את לולה. ססיליה היא היחידה שטוענת לחפותו ונפרדת ממנו לפני שהוא נלקח מהמקום על ידי המשטרה.
מידע רוצה להיות חופשי
שימושים בביטוי
בכינוס RSA (כינוס למצפיני מידע ולמאבטחי מידע) ב-2008 השתמשו בביטוי המקורי של ברנד בשיבוש קל:
לוס אנג'לס (מחוז)
היסטוריה
ההיסטוריה של האזור מתחילה עם התיישבות ספרדים במאה ה-18.
תחבורה
העיר לוס אנג'לס היא מרכז חשוב לרכבות משא המעבירות סחורה משני נמלים חשובים: נמל לוס אנג'לס ונמל לונג ביץ' שהוא הנמל הגדול בקו החוף המערבי של ארצות הברית. מסילות רכבת של יוניון פסיפיק ומסילות נוספות מגיעות ישירות עד הנמל הימי.
מעצור אוויר
משטחי היגוי מתפצלים
מעבורת החלל משתמשת במערכת דומה. הגה הכיוון המתפצל בעת נחיתה משמש כמעצור אוויר, כפי שניתן לראות בתמונה המצורפת. המכונית בוגאטי ויירון משתמשת במעצור אוויר בצורת ספוילר נפתח בחלקה האחורי.
בצלאל בר כוכבא
ביוגרפיה
בצלאל בר-כוכבא הוא יליד תל אביב, בן למשפחה שהשתייכה על הפלג הדתי של התנועה הרוויזיוניסטית, נקרא על-שמו של סבו, בצלאל דיין-פרידנריך שכיהן כרב ראשי רשמי של העיר לודז' בראשית המאה העשרים (בצד הרב מייזל הידוע שהודח על ידי השלטונות הרוסיים). לשם משפחתו אין קשר לעיסוקיו האקדמיים: השם אומץ על ידי אביו עם עלייתו מרוסיה בשנת 1914. הוא למד 12 שנים בבתי ספר דתיים, מהן שמונה שנים ב"כיתה תורנית", שבה למדו גמרא 5-4 שעות ביום. בצה"ל שרת בתפקידים שונים, בין השאר במשך למעלה משנה כקצין ידיעת הארץ של פיקוד המרכז.
בצלאל בר כוכבא מתמחה בחקר ההיסטוריה של ארץ ישראל ושל יהודי התפוצות בימי הבית השני, וכן בחקר העולם היווני-הלניסטי. בנוסף לכך פרסם מספר מחקרים על תקופת המשנה והתלמוד. מחקריו עוסקים במגוון רחב של נושאים, החל מהיסטוריה מדינית צבאית וחברתית, גאוגרפיה היסטורית, דמוגרפיה, אפיגרפיה ונומיסמטיקה, וכלה בהיסטוריה אינטלקטואלית, פילוסופיה, היסטוריוגרפיה ואתנוגרפיה. כמו כן הרבה לעסוק בשאלות מתודולוגיות של חקר ארץ ישראל ומדעי היהדות. בסך הכל פרסם חמישה ספרים וכשמונים מאמרים.
רפת
רפת חלב
חלק מהרפתות מייצרות תחמיץ בעצמן, כדי לחסוך בעלויות המזון. מכיוון שייצור תחמיץ באופן עצמאי עשוי לקחת זמן רב, רוב הרפתות קונות מזון מוכן לפרות.
מזון טבעי
בסרט מזון בע"מ מוצג גידול הבקר בשיטות האינטסיביות, כמזיק לבריאות בעלי החיים והאנשים האוכלים אותם, ובייחוד כגורם למחלות חדשות חלקן מסוכנות ביותר. לפי טענות מפיקי הסרט, תאגידי המזון משפיעים על ארגוני הבריאות הלאומיים, ומכופפים אותם.
ויקטור וניאמה
קריירת מועדונים
וניאמה התחיל את הקריירה שלו במחלקות נוער בקניה, ובגיל 16 עבר להלסינגבורג. בקיץ חתם בבירסחוט. הוא ערך את הופעת הבכורה שלו לקראת סיום העונה. בספטמבר 2009 הורחק ל-3 משחקים ונקנס ב-100 אירו לאחר שהיה מעורב בקטטה עם מתיאס סוארז מאנדרלכט במשחק בין שתי הקבוצות. ב-11 בדצמבר 2010 הבקיע את שער הבכורה שלו נגד וסטרלו.
דה באזר
היסטוריה
האתר נבחר בגיליון "הכי טובים שיש" של המגזין Time Out תל אביב בתור "אתר הספורט הטוב ביותר", וקיבל המלצה במוסף "ממון" של ידיעות אחרונות בדצמבר 2010. בעקבות התשבחות, הפך דהבאזר לספק תוכן עבור אתר החדשות נענע 10, וגוף השידורים צ'רלטון. במאי 2012 החל שיתוף פעולה ותכנים בין האתר לבין ערוץ הספורט.
חודש הכתיבה הלאומי
חודש הכתיבה הלאומי (נודע גם כ-NaNoWriMo, קיצור של National Novel Writing Month, או "נאנו") הוא מיזם בינלאומי לכתיבה יוצרת שמקורו בארצות הברית (ומכאן המילה "הלאומי" בשמו). כל משתתף במיזם מנסה לכתוב ספר שאורכו 50,000 מילים תוך חודש ימים. בשנת 2007 לקחו חלק במיזם 101,767 אנשים, מתוכם 15,335 עמדו במשימת המיזם.
חוקים
יש להשלים את הספרים עד 23:59:59 ב-30 בנובמבר, זמן מקומי. תכנון מראש ורשימות מותרים, אבל אין לכלול בספר חומר שנכתב מראש. כמו כן, אין להתחיל מוקדם ולסיים מוקדם ממועדי הפתיחה והסגירה הרשמיים.
יצחק יואל לינצקי
יצירתו
לינצקי כתב בשתי השפות: עברית ויידיש. יצירתו הראשונה ביידיש הייתה סאטירה בשם "געזוכט און געזוכט און געפונען מײַנס" ('חיפשתי וחיפשתי ומצאתי את שלי'), שפורסמה בשבועון "קול מבשר" בפברואר 1867. ביוני אותה שנה התחיל לפרסם בעיתון בהמשכים את יצירתו הגדולה שבזכותה התפרסם בכל העולם היהודי: "דאָס פּוילישע יינגל" ('הילד הפולני'). מראשיתו של הפרסום בעיתון היה הסיפור מאוד פופולרי, ואנשים היו מתאספים ליד המערכת כדי לקבל את הגיליון החדש עם המשך הסיפור. ההצלחה הגדולה גרמה למו"ל אלכסנדר צדרבוים להוציא את הסיפור בנפרד עוד לפני שהסתיימה הסדרה.
מאוחר יותר החל להוציא בעצמו את יצירותיו. בתחילה הוציא את שירי העם הסאטיריים שלו "דער בייזער מארשעליק" ('הליצן הזועף'), ואחרי כן "דער וועלט-לוח פון יאהר אין כסף", שבו לעג לתופעות שונות בחיי היהודים ובמיוחד אצל החסידים. ב-1876 הוציא בלמברג יחד עם חברו מילדות גולדפדן כתב עת בשם "ישראליק: א צײַטונגס-בלאַט פֿאַר כל ישראל" (ישרוליק: עיתון לכל ישראל'), שלא הצליח ונסגר כעבור זמן לא רב. אחת מיצירותיו המשפיעות ביותר היה סיפורו "די וויבארעס", שהיווה המשך לספרו "דער פּוילישער יינגל". בהיותו חובב ציון נלהב הוציא כמה פרסומים שבהם הטיף ליישוב ארץ ישראל: "אמעריקא צי ארץ-ישראל" (1882), "אהער אָדער אהין" ('לכאן או לשם') ועוד. עד תחילת שנות ה-90 של המאה ה-19 היה פעיל מאוד והוציא סדרת כתבים סאטיריים שבהם תקף לא רק חסידים כי אם משכילים, עסקנים למיניהם ואת האינטליגנציה המתבוללת. כמו כן עסק גם בתרגום. בין השאר תרגם ועיבד בצורה חופשית את: ספר ההיסטוריה המונומנטלי של צבי גרץ "דברי ימי ישראל" ("די געשיכטע פֿינ'ם יודישען פֿאָלק") ב-4 כרכים (1883–1885), "נתן החכם" ("נתן דער חכם") לאפרים גוטהולד לסינג (1884) ו"קוצו של יוד" ("איבער אַ פּינטעלע") מאת יל"ג. כתב בשם העט "עלי־קצין הצחקואלי".
בתי אונגרין
היסטוריה
השכונה ממוקמת מצפון לשכונת מאה שערים, וממזרח ומדרום לשכונת בית ישראל. מצפון לשכונה ממוקמת שכונת קריית שומרי אמונים. לאחר מלחמת העצמאות ב-1948 סומן הגבול בין ישראל וירדן בצמוד לבתי השכונה ממזרח. באחד מגגות הבתים הוצבה עמדה של צה"ל אשר צפתה אל "מעבר מנדלבאום" ושכונת שייח' ג'ראח, עד מלחמת ששת הימים.
בשכונה נבנו "ישיבת חתם סופר" שנועדה למקום לימוד לחסידי השכונה ו"ישיבת כתב סופר" לתושבים שלא השתייכו לתנועת החסידות. כמו כן נבנו בתי כנסת, תלמוד תורה, מקווה, בית מרחץ, תנור שכונתי ומשרדים להנהלת הכולל.
אוכלוסייה
למרות מגוון החסידויות שאליהן משתייכים תושבי בתי אונגרין, מאוכלסת מרבית השכונה על ידי חסידים מחסידות תולדות אהרן, וזאת מרצון לחיות במקום סגור ומבודד הממוקם בתוככי שכונת מאה שערים המהווה גם היא מתחם מגורים לאנשי החסידות.
אדריאן גרנייה
Reckless Productions
באותה שנה החל להפיק לצד המפיק ברט מרכוס והבמאי מת'יו קוק את הסרט הדוקומנטרי באורך מלא "איך לעשות כסף מסחר בסמים". הסרט עקב אחר מה שנחשב אחד כישלונות מדיניות הפנים החמורים ביותר של ארצות הברית, והציג סוחרי סמים אמתיים וכן סלבריטאים ששיתפו בנושא כגון 50 סנט, אמינם, סוזן סרנדון ודייוויד סימון, במאי הסדרה "הסמויה" (מבית HBO). הסרט הופץ בקיץ 2013 באתר Amazon.com וב-iTunes, וצבר ביקורות חיוביות.
טריאסטה
לטריאסטה עבר מפואר כעיר נמל וכמרכז מסחרי וכלכלי באזורה, והיא שימשה כנמל העיקרי של אוסטריה משך מאות שנים. במהלך מאתיים השנים האחרונות של השלטון האוסטרי, החזיק הנמל במעמד של אזור סחר חופשי, ובחלק מהזמן אף הוחל מעמד זה על העיר כולה. טריאסטה הייתה ונותרה מוקד חשוב של ענף הביטוח האיטלקי והבינלאומי, והתפתחה בה קהילה יהודית עשירה שלמרות גודלה הצנוע הוציאה מקרבה מספר לא מבוטל של אישים מפורסמים.
אקלים
טריאסטה מתאפיינת במשטר רוחות אופייני הכולל את המיסטרל, הבורה והשירוקו. רוחות המיסטרל נושבות בעונת הקיץ מכיוון הים אל העיר ומצננות אותה. בחורף נושבות לעיתים רוחות בורה קרות ויבשות מכיוון צפון-מזרח, העשויות להגיע למשבים במהירות של עד 100 קמ"ש. רוחות השירוקו מגיעות מכיוון מזרח-דרום-מזרח, והן נושאות עמן אוויר לח וחם המלווה בעננות כבדה ובמשקעים.
אדריאן גרנייה
פעילות פילנתרופית
גרנייה הוא חבר במפלגה הדמוקרטית של ארצות הברית.
טריאסטה
תרבות
טריאסטה היא מרכז תרבותי חשוב, כמתחייב מההיסטוריה העשירה שלה ומהיותה בירתו של מחוז פריולי-ונציה ג'וליה והעיר הגדולה בו.
גבעת יוסטוס הקדוש (Colle di San Giusto)
גבעת יוסטוס הקדוש היא חלקה העתיק ביותר של העיר ועליה שכן הפורום הרומי. מגבעה זו התפתחה העיר מערבה ו"העיר העתיקה" (Città Vecchia) שוכנת למרגלותיה. לרגלי הגבעה שוכן התיאטרון הרומי מהמחצית השנייה של המאה ה-1. התיאטרון צופה אל הים בכיוון צפון-מערב, ונבנה תוך ניצול חלקי של המדרון הטבעי של הגבעה. רוב התיאטרון נבנה מאבן אם כי חלק מהשורות העליונות והבמה היו עשויות ככל הנראה מעץ. הפסלים שעיטרו את התיאטרון ונחשפו בשנות ה-30 של המאה ה-20 שמורים במוזיאון העירוני בעיר. כתובות מתקופת טראיאנוס מזכירות אדם בשם פטרוניוס מודסטוס (Petronius Modestus), שהיה קשור באופן הדוק לפיתוח המבנה.
בורגו טרזיאנו (Borgo Teresiano)
רובע בורגו טרזיאנו, הידוע גם בכינוי "העיר החדשה", נבנה במאה ה-18 על אדמה שיובשה, ונקרא על שם הקיסרית מריה תרזה. במרכז הרובע "התעלה הגדולה" (Canale Grande), מעגן עם מוצא לים שנבנה כדי לאפשר לסירות להגיע אל מרכז העיר ולפרוק שם את סחורתן. מעל התעלה שני גשרים. בקצה התעלה ניצבת כנסיית "סן אנטוניו נואובו" (San Antonio Nuovo), ובצידה הדרומי - הכנסייה האורתודוקסית הסרבית "סן ספירידיונה" (San Spiridione). ברובע זה ניצב גם בית הכנסת של טריאסטה, שנבנה בין 1908 ל-1912 ונסגר ב-1942 מכוח חוקי הגזע שחוקקו באיטליה. המבנה וכיפתו נתמכים על ידי ארבעה עמודי שיש והוא נחשב לאחד מבתי הכנסת החשובים באירופה.
מירמרה (Miramare)
טירת מירמרה (Castello di Miramare) שמשמעות שמה הוא "נוף-ים", נבנתה על החוף מצפון לטריאסטה בין השנים 1856 ו-1860. הטירה נבנתה עבור מקסימיליאן הראשון ממקסיקו ואשתו, שרלוט מבלגיה. הטירה נמצאת על צוק במרכזו של גן גדול בשטח של 220 דונם ובו עצים ממספר זנים טרופיים. כיום משמשת הטירה כמוזיאון. סמוך לטירה שוכנים המרכז הבינלאומי לפיזיקה תאורטית על שם עבדוס סלאם, האקדמיה למדעים של העולם המתפתח ובית הספר הבינלאומי ללימודים מתקדמים (ראו לעיל).
יהדות טריאסטה
ערב מלחמת העולם השנייה מנו היהודים בעיר כ-5,500 איש, אך מספרם פחת ל-2,300 בשנת 1943 לאחר שהגרמנים החלו לבצע מעצרים בקרב יהודי טריאסטה, הקימו מחנה השמדה חלקי ריזיירה די סן סאבה ומשם שלחו יהודים לאושוויץ. בתום המלחמה מנו יהודי טריאסט כ־1,500 נפש. במהלך הכיבוש הנאצי, נאספו היהודים שנותרו בעיר ורוכזו במחנה הריכוז ריזיירה די סן סאבה. מהמחנה, ששימש גם כמחנה השמדה, נשלחו היהודים אל מותם. לפי הערכות נרצחו בשואה לפחות 700 מיהודי טריאסטה.
הקהילה היהודית בטריאסטה, המכונה בפי חבריה "ק"ק טריאסטי", היא החמישית בגודלה באיטליה אחרי רומא, מילאנו, פירנצה וטורינו. בשנת 2007 מנתה הקהילה כ-600 חברים. במרכז טריאסטה ניצב בית הכנסת שנחנך בשנת 1912. בית הכנסת הגדול פתוח כיום בחגים, בהזדמנויות חגיגיות ולביקורים בתשלום. בימי שני וחמישי ובשבתות מתנהלת תפילה במניין בבית כנסת קטן, במבנה הצמוד לבית הכנסת הגדול. הקהילה מפעילה בית אבות, מקווה טהרה וספרייה, ומאפשרת אספקת מזון כשר. רב הקהילה הוא הרב אליעזר שי די מרטינו.
היוריסטיקה
החוקרים הבולטים של ההיוריסטיקה בשנות ה-70 וה-80 של המאה ה-20, היו הפסיכולוגים הישראלים דניאל כהנמן ועמוס טברסקי, שהדגימו כיצד המיינד האנושי נוהג להשתמש בטכניקות היוריסטיות שונות על מנת לקבל החלטות במהירות במצבים שונים של חוסר ודאות, שיכולות להיות אפקטיביות אך יכולות גם להוביל לשגיאות. מחקרם בנושא היווה את תחילת חקר ההיוריסטיקה, למרות שהמושג עצמו נטבע קודם לכן בידי הפסיכולוג היהודי-אמריקאי הרברט סיימון ותאוריית הסטיספיקציה שהציג בשנות ה-40 לגבי קבלת החלטות מוגבלת.
היוריסטיקת היציגות
לפי טברסקי וכהנמן, החוקרים הראשונים שזיהו היוריסטיקה זו, היוריסטיקת היציגות יכולה להסביר את הקושי שחווים אנשים בזיהוי רצפים אקראיים באמת, משום שאנשים מצפים לשינויים רבים יותר מאשר קיימים בפועל ברצף אקראי, במיוחד בציפייה שרצף קצר של אירועים אקראיים יהיה דומה או מייצג לרצפים ארוכים הרבה יותר של אותם אירועים. תופעה זו אחראית להטיות קוגניטיביות כמו אשליית הצֶבֵר ולכשלים לוגיים כמו כשל המהמר וכשל רגרסיה.
היוריסטיקת הגיוון
כאשר אנשים נדרשים להעריך את רצונם לטווח ארוך בחלופות מוצעות, הם נוטים לתת משקל יתר לרצון בגיוון. לדוגמה אם לאנשים מוצע קבלת חטיף מסוים כל יום, אך הם צריכים להחליט חודש מראש איזה חטיף הם יקבלו כל שבוע הם נוטים לגוון בסוג החטיף. עם זאת בכל יום ויום אם ישאלו אותם איזה חטיף הם מעדיפים, הגיוון בסוג החטיף יהיה קטן הרבה יותר.
נורפוק (אי)
מושבת העונשין הראשונה
מטרת ההתיישבות הראשונה באי הייתה למנוע התיישבות צרפתית בו. כאשר נוסדה מושבת העונשין של ניו סאות' ויילס, נדרש מהצי הבריטי המיישב את המושבה לשלוח לאי קבוצה של 50 אסירים ושבעה סוהרים ולהתיישב באי. הם הגיעו אל האי ב־6 במרץ 1788.
אנדרטת חללי שועוט
הידרדרות הביטחון בנגב
שלום עשת, יועצו הצבאי של בן-גוריון הציע לפנות את כל 14 היישובים שמדרום לקו עזה - באר שבע ולהעביר את כל 400 החברים ליישובים הצפוניים.
בן-גוריון לא קיבל הצעה זו כי סבר ש"בלי הנגב לא תתקיים גם תל אביב".
נורפוק (אי)
ההתיישבות השלישית - האי פיטקרן
ב־6 ביוני 1856, קבוצה נוספת של גולים הגיעה אל האי. היו אלה הצאצאים של תושבי טהיטי ושרידי המורדים של המרד על הבאונטי, אשר התיישבו באי לאחר שעזבו את פיטקרן. בשנת 1867 נוסד באי מיסיון מלנזי, ובשנת 1882 הוקמה באי כנסייה.
שלטון וממשל
כדי להפוך לתושב האי נדרשת תקופת "חונכות" של אחד התושבים של האי.
בירת האי הרשמית היא קינגסטון.
המטבע המקומי הוא דולר אוסטרלי.
תקשורת
סיומת האינטרנט של האי היא nf.
My Oh My
הצלחה
איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.
AEC 761T
דגם "AEC 761T" צולם לסרט הדוקומנטרי "Roads at Work" שיצא לאקרנים באוסטרליה בשנת 1966
טרוליבוס
נתיב הנסיעה הוא תמיד קדימה (דגמי הטרוליבוס לא מסוגלים לנסוע אחורנית).
בניגוד ל-חשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה.
גולף
גולף הוא ספורט שבו על השחקן להעיף כדור קטן (כדור גולף) לאורך מסלול שעיקרו דשא טבעי באמצעות מחבטים ולבסוף לקלוע את הכדור לתוך גומה בקרקע שבקצה המסלול - וכל זאת במספר מינימלי של חבטות בכדור.
במשך שנים רבות נחשב המשחק כאריסטוקרטי ויכלו להשתתף בו רק בני המעמד העליון, כשבני המעמד התחתון יכלו לעלות על מגרש הגולף רק כנערי כדור (Caddy), הנושאים את התיק עם מוטות המשחק. אולם בשנות ה-40 של המאה ה-20, החלה מגמה זו להשתנות.
עקרונות המשחק
לכל גומה במגרש הגולף יש "תקן" (PAR), שהוא מספר החבטות האופטימלי שבו ניתן להשלים את המסלול מנקודת הפתיחה (Tee Box) ועד לגומה שבקצה המסלול. התקן של רוב הגומות הוא 3, 4 או 5 חבטות. נדירות יותר הן גומות עם תקן 6. למשל, בגומה עם תקן 4, שחקן מיומן בתנאים אופטימליים יכול להעיף את הכדור מעמדת הפתיחה לשטח הפתוח (Fairway) בחבטה הראשונה, אל ה"גרין" בחבטה שנייה, ובשתי מכות קצרות (Putting) אל תוך הגומה.
מרדכי קיקיון
ביוגרפיה
כאשר הוקם ממר"ם היה עליו להצטייד במחשב. באותה תקופה חשבו שלא זו בלבד שמחשב אחד יספיק לצורכי צה"ל ומשרד הביטחון, אלא שאת עודף כוח החישוב אפשר יהיה לנצל לצורכי גופים אחרים. קיקיון נבחר להחליט איזה מחשב יהיה המתאים ביותר לממר"ם. כאשר הוחלט שהמחשב יירכש מחברת פילקו, נסע קיקיון לנהל את המשא ומתן מול החברה, כי חשב שיצליח להשיג תנאים טובים יותר מאשר היו משיגים אנשי משלחת הרכש של משרד הביטחון בארצות הברית.
דייזי דאורה
ביוגרפיה
דאורה נולדה בפוטסדאם למשפחה אריסטוקרטית (Daisy Freiin von Freyberg zu Eisenberg), באותם זמנים לא היה מקובל שבני אצולה לוקחים חלק בתעשיית הבידור ולכן אימצה את שם הבמה דאורההיא התחילה את הקריירה הקולנועית שלה ב-1929 ששיחקה בסרט "תיבת פנדורה" המבוסס על מחזה מאת פרנק ודקינד שזכה להצלחה רבה ובאותה שנה שיחקה בתפקיד הראשי בסרט "הנעורים" ותפקיד קטן בסרט "לילה הונגרי", ב-1930 שיחקה בקומדייה "רק בריין".
בית הספר להגנת הגבולות
כמו כן מתבצע בו שלב האימון המתקדם (צמ"פ) של גדוד השריון 198 מחטיבה 460.
היסטוריה
מחנה מגן סיירים נבנה בשנות ה-80 על ידי האמריקאים כחלק מיישום הסכם השלום בין ישראל למצרים כפיצוי על אובדן שטחי אש רבים של צה"ל עם פינוי חצי האי סיני, יחד עם ארבעה בסיסי הכשרה נוספים באזור (מחנות חיון, בסיס עובדה, צוקי עובדה ושיזפון) המאופיינים כולם בסימן הכר בולט – צנרת הממוקמת מעל לקרקע ומשמשת מערכת שבילים מוצלים. מחנה סיירים בעל צורה ייחודית עם רחבות ייעודיות לטנקים. המחנה נקרא על שמו של אלוף קלמן מגן, קצין שריון ומפקד עוצבת סיני במלחמת יום הכיפורים, בשילוב השם סיירים אותו נתן לאזור זאב וילנאי, מגדולי חוקרי ארץ ישראל, כ"ציון לסיירי צה"ל שצעדו בראש הלוחמים וסיירו את הדרך לפניהם" במבצע עובדה לכיבוש אילת – למעשה, גלגולו הראשון של המודיעין הקרבי בצה"ל.
מגמת איסוף קרבי
בפלוגות אלו מוכשרים טירוני חמשת גדודי האיסוף האוגדתיים - ניצן, שחף, נשר, איתם ועיט.
Windows 2000
חידושים
Windows 2000 מציגה תכונות חדשות רבות שלא היו קיימות ב-Windows 98, ביניהן:
American Beauty
זהו אלבומה האחרון של הלהקה עם המתופף מיקי הרט.
היסטוריה
הלהקה החלה להקליט את האלבום חודשים ספורים לאחר יציאת האלבום הקודם, "Workingman's Dead". הלהקה הקליטה את האלבום ללא צוות הסאונד שלה, שיצא לדרכים כחלק מה- Medicine Ball Caravan tour. משום כך, סטיוון ברנקרד החליף את המפיק בוב מת'יוז, שהיה שותף בהפקת שני האלבומים הקודמים של גרייטפול דד. האלבומים "Workingman's Dead" ו"American Beauty" היו חדשניים ביותר בזמנם, בשל השילוב בין בלוגראס, רוק אנד רול, פולק ובמיוחד קאנטרי.
מנצ'סטר יונייטד
תחילת דרכו של פרגוסון: 1986–1992
אטקינסון פוטר מאימון הקבוצה עקב אי הצלחתו בליגה הבכירה, ובמקומו מונה למאמן אלכס פרגוסון הסקוטי בנובמבר 1986. פרגוסון הוכיח את עצמו באברדין הקטנה מסקוטלנד כשזכה איתה באליפות סקוטלנד, וגם בגביע אירופה. למרות זאת, פרגוסון נתקל בקשיים רבים ונאלץ לבצע לא מעט שינויים. בעונת 1986/1987 הקבוצה סיימה את העונה במקום ה-11.
שלהי תקופת פרגוסון: 2009–2013
לצורך חיזוק סגל הקבוצה והחזרת ההגמוניה של העיר מנצ'סטר לצד האדום, ביצעה יונייטד בפתחה של עונת שתי רכישות עיקריות: שינג'י קגאווה נרכש בסכום של 16 מיליון ליש"ט מבורוסיה דורטמונד ורובין ואן פרסי נרכש בסכום של 24 מיליון ליש"ט מארסנל.
לאחר פרישת פרגוסון: 2014 ואילך
ב-24 באפריל 2016 לאחר ניצחון על אברטון, העפילה יונייטד לגמר הגביע האנגלי. את עונת 2015/16 סיימה יונייטד במקום החמישי בטבלת הפרמייר ליג המוליך לשלב הבתים של הליגה האירופית. ב-21 במאי 2016 גברה יונייטד, לאחר הארכה, 1:2 על קריסטל פאלאס בגמר הגביע האנגלי וזכתה בתואר בפעם ה-12 שלה. ב-23 במאי 2016, לאחר תוצאות מאכזבות הן בליגה האנגלית והן באירופה, פוטר לואי ואן חאל מתפקידו כמאמן מנצ'סטר יונייטד.
סגל הקבוצה
(קפטן שני)
ירג הופמן
אלוף אירופה
שנתיים מאוחר יותר, הפעם במסגרת משלחת גרמניה המאוחדת, הוא הגן על תוארו באליפות אירופה בשחייה שנערכה באתונה שביוון (1991), כשזכה במדליית הזהב במשחה ל-1500 מטר חופשי בתוצאה של 15:02.57 דקות. נוסף לכך, הוא סיים במקום חמישי במשחה ל-400 מטר חופשי בתוצאה של 3:51.42 דקות.
אלוף עולם ושיאן עולם
באליפות העולם בשחייה שנערכה בפרת', אוסטרליה בשנת 1991, זכה הופמן בשתי מדליות זהב, במשחה ל-1500 מטר חופשי בשיא עולם חדש של 14:50.36 דקות, במעט לפני מתחרהו העיקש, השחיין המקומי קירן פרקינס, שקבע זמן של 14:50.58 דקות ושטפן פייפר מגרמניה ששחה זמן של 14:59.34 דקות. השיא העולמי שנשבר בן ה-8 שנים היה שייך לאחד מגדולי השחיינים בהיסטוריה, האלוף האולימפי ולדימיר סלניקוב. נוסף לכך, הוא זכה במדליית זהב גם במשחה ל-400 מטר חופשי בתוצאה של 3:48.04 דקות, לפני פייפר (3:48.86 דקות) וארתור וודג'ט מפולין, שיאן העולם לשעבר (3:49.67 דקות).
המנון חוף השנהב
השיר של אבידג'אן - האביג'אנז (בצרפתית: L'Abidjanaise) הוא ההמנון הלאומי של חוף השנהב. ההמנון אומץ רשמית בשנת 1960 ונשאר ההמנון הלאומי של המדינה, אף על פי שבירתה של חוף השנהב הועברה ליאמוסוקרו בשנת 1983. מילות ההמנון נכתבו על ידי מתייה אקרה, יואכים בוני ופייר מארי קוטי, אשר גם הלחין את ההמנון יחד עם פייר מישל פנגו.
שחר ברלוביץ'
ביוגרפיה
עם השקת ערוץ 2 המסחרי בסוף 1993, הפך שחר לבמאי פרסומות, כשהיה רק בן 20, ובין השנים 1994–2002 ביים עשרות פרסומות לחברות מובילות כגון : קוקה-קולה, בנק דיסקונט, ביטוח אישי ישיר, פריגת, אסם, תלמה, שטראוס, אל על ו־AIG.
ב-2002 ערך וביים ברלוביץ' את "שידורי המהפכה", תוכנית הטלוויזיה הקומית-סאטירית בכיכובם של אסי כהן וגורי אלפי, ששודרה בערוץ השני, נהפכה להצלחה והזניקה את הקריירה של שלושתם.
חלוקת יחידה
הגדרה
אוסף פונקציות ממרחב טופולוגי X למספרים הממשיים נקרא חלוקת יחידה אם מתקיימים ארבעת התנאים: כאשר נתון כיסוי, אם לכל i קיים j כך שהתומך של הפונקציה ה-i מוכל בקבוצה ה-j בכיסוי, נאמר שחלוקת היחידה משועבדת לכיסוי. כאשר ההכלה היא יותר מדויקת כלומר לכל i, התומך של הפונקציה ה-i בחלוקת היחידה מוכל בקבוצה ה-i בכיסוי (או בסימונים ) נאמר שחלוקת היחידה משועבדת לכיסוי עם אותם אינדקסים.
אם כל הפונקציות בחלוקת היחידה הן פונקציות רציפות חלוקת היחידה נקראת חלוקת יחידה רציפה. ביריעה חלקה חלוקת יחידה היא חלקה (או C^\infty) אם כל הפונקציות שלה הן חלקות. בצורה דומה, ביריעה אנליטית חלוקת יחידה היא אנליטית אם כל הפונקציות שלה הן אנליטיות.
חלוקות יחידה טופולוגיות
תנאי מספיק לקיום חלוקת יחידה במרחב טופולוגי נורמלי הוא שהמרחב יהיה פרקומפקטי. כך לדוגמה ליריעות הטופולוגיות כמעט תמיד יש חלוקת יחידה רציפה (למעט מספר מצבים פתלוגיים).
טיל אוילנשפיגל
דמותו
תרגום ראשון ביידיש הופיע בכתב יד בשנת 1600, פרי עטו של בנימין מרקס. במהלך המאה השמונה-עשרה הופיעו לפחות שני תרגומים נוספים ביידיש ותרגום נוסף בשנת 1806.
אלה ניקוליבסקי
ביוגרפיה
ניקוליבסקי נולדה ב-1989 בתל אביב. סיימה לימודי תיכון ב-2007 בגימנסיה העברית הרצליה. אלה היא בתה של חגית רכבי־ניקוליבסקי, במאית, מחזאית ומורה לתיאטרון, ואביה הוא משפטן העוסק בתיירות.
קיד וידאו
עלילה
כאשר הלהקה מגיעה ל"צד האחר", הם ניצלים בזכות פיה בשם ניצנץ אשר משמשת להם גם כמורת דרך. ניצנץ מקבלת כוחות על זמניים (כוח וזריזות) בכל פעם שהיא מתעטשת.
מוזיקה
חלק גדול מהשירים בסדרה הופקו ונכתבו על ידי חיים סבן ושוקי לוי. בכתיבת השיר "Easy Love" היה שותף גם נועם קניאל, שהיה ילד פלא ישראלי. שיר מוכר נוסף של הלהקה הוא "Run".
בעקבות הצלחת הסדרה בארץ, יצא ליין של מוצרים של חברת "עלית" ו"שטראוס" וגם תקליט ב-1986.
הצבא הדמוקרטי של אזרחי אוגנדה
בינואר 1986 ממשלת אוגנדה בראשות טיטו אוקלו הופלה בידי צבא ההתנגדות העממי בראשות יוורי מוסבני שהשתלט על הבירה קמפלה. במרץ 1986 אנשי צבא ההתנגדות כבשו את שטחי שבט אצ'ולי, אשר ממנו הגיע אוקלו. באותו חודש, קבוצת חיילים אצ'ולים אשר הועסקו בממשלה הקודמת ומצאו מסתור בדרום סודאן הקימו את הצבא הדמוקרטי של אזרחי אוגנדה אשר שם לו למטרה לתקוף את צבא ההתנגדות מהצפון ולהחזיר את שבט אצ'ולי לגדולתו.
הנדסת התפלה
חריגות במתקן שורק
מבלי לגרוע מחומרת הממצאים, הוועדה גם מצאה מעבר לכל צל של ספק, שהמים שסופקו על ידי המתקנים עמדו בכל הדרישות המחייבות של משרד הבריאות, ולא היוו כל סכנה בריאותית. ריכוז הכלורידים במים היה בכל שלב נמוך משמעותית מהרף המותר לפי משרד הבריאות (400 מג"ל), ונמוך משמעותית מריכוזו ברובם המכריע של מקורות מי השתייה האחרים בארץ.
לוטה פריס
ביוגרפיה
באליפות אירופה בשחייה שנערכה במדריד, ספרד בשנת 2004 סיימה פריס במקום שביעי במשחה ל-800 מטר חופשי בתוצאה של 8:48.51 דקות ובמקום שמיני במשחה ל-400 מטר חופשי בתוצאה של 4:17.23 דקות. בנוסף, היא סיימה במקום 13 במשחה ל-200 מטר חופשי בתוצאה של 2:03.03 דקות ובמקום 15 במשחה שליחות 4x200 מטר חופשי בתוצאה של 8:20.14 דקות.
שיאנית עולם
בתחרות שחייה שנערכה בקופנהגן (בריכת 25 מטר) ב-29 בנובמבר אותה שנה קבעה פריס במשחה ל-1500 מטר חופשי שיא עולם חדש של 15:28.65 דקות.
אלופת אירופה
באולימפיאדת לונדון (2012) סיימה פריס במקום רביעי במשחה ל-400 מטר חופשי בתוצאה של 4:03.98 דקות ובמקום חמישי במשחה ל-800 מטר חופשי בתוצאה של 8:23.86 דקות, בשלב המוקדמות היא קבעה תוצאה של 8:21.89 דקות. נוסף לכך, היא סיימה במקום שישי במשחה שליחות 4x100 מטר חופשי בשיא לאומי חדש של 3:37.45 דקות.
גלישת גוף
גלישת גוף (באנגלית: Bodysurfing) היא פעילות ספורט גלישת גלים ללא שימוש בגלשן אלא בעזרת הגוף בלבד.
יוסף פטריך
יוסף פטריך (נולד ב-11 במאי 1947) הוא ארכאולוג ישראלי, מומחה בתקופה הקלאסית, הנבטים, ארכאולוגיה נוצרית ובעיקר בתחומי המנזרים וכנסיות, עיור רומי-ביזנטי, הר הבית ובית המקדש בתקופת בית שני.
מחלק משטרה
מחלק משטרה (באנגלית: !Police Squad) היא סדרת טלוויזיה קומית ששודרה לראשונה בשנת 1982. את הסדרה, בכיכובו של לזלי נילסן, יצרו צוקר, אברהמס וצוקר.
פרוטוקול אתגר-מענה
פרוטוקול אתגר-מענה מבוסס הצפנה סימטרית
במנגנון אתגר-מענה המבוסס על הצפנה סימטרית המוכיח והמאמת צריכים לשתף ביניהם מפתח הצפנה (או סיסמה ממנה נגזר מפתח ההצפנה) מראש. במקרה של רשת מרובת משתתפים נדרשת מעורבות צד שלישי נאמן הנקרא שרת הפצת מפתחות. תפקודו העיקרי של שרת זה הוא לייצר ולספק מפתחות הצפנה זמניים לכל אחד ממשתמשי הרשת כל אימת שמשתמש אחד נדרש לאמת זהותו מול משתמש אחר, זאת בעזרת שיתוף מפתחות הצפנה סודיים ארוכי טווח, מראש בין כל המשתמשים לבין שרת זה. דוגמה טובה לשרת כזה היא שרת KDC של פרוטוקול קרברוס.
אתגר-מענה המבוסס על חתימה דיגיטלית
המאמת שולח למוכיח ערך אקראי חד פעמי במצב קריא וכל מה שהמוכיח עושה הוא חותם על ערך זה ומחזירו למאמת יחד עם החתימה. פרוטוקול אימות דו-צדדי מבוסס חתימה דיגיטלית, זהה לקודמו מלבד זאת ששני הצדדים שולחים זה לזה ערכים אקראיים חתומים בעזרת מנגנון החתימה הדיגיטלית שלהם.
בחירות
מערכת הבחירות
המונח 'מרוץ' אינו סתמי, ולרוב מקבלת מערכת הבחירות מאפיינים של התמודדות מאסיבית קצרת-טווח, בה מנוצלים רוב משאבי המתמודדים, כלכליים ופוליטיים, מלווה בהתעוררות המודעות הציבורית למתרחש בפוליטיקה של המדינה בתקופת הזמן הסמוכה לה. מקובל להאמין כי התנהגות מוסדות השלטון בתקופת בחירות מגויסת לטובת המערכה על ידי גורמים שונים. אמונה מקובלת אחרת היא שהמועמדים נוהגים לתאר את עצמם באופן שאינו תואם את התנהגותם לאחר הבחירות.
אליפות אירופה בכדורגל נשים 2022
אליפות אירופה בכדורגל נשים 2022, הידועה גם בשם יורו הנשים 2022, היא אליפות אירופה בכדורגל נשים ה-13 שמארגנת אופ"א. הטורניר היה צפוי להיערך באנגליה מ-7 ביולי עד 1 באוגוסט 2021, אך בעקבות התפרצות נגיף הקורונה ב-2020 הוחלט על דחיית הטורניר ל-6 ביולי עד 31 ביולי 2022. נבחרת אנגליה העפילה אוטומטית לטורניר כמארחת, כאשר שאר 15 הנבחרות האחרונות העפילו מטורניר המוקדמות שהתקיים בין אוגוסט 2019 לאוקטובר 2020. נבחרת אנגליה זכתה לראשונה בתולדותיה באליפות, לאחר ניצחון במשחק הגמר על נבחרת גרמניה לאחר הארכה.
אלכסנדר גרנובסקי
עסקים
החל משנת 2007 גרנובסקי התחיל לבדוק אופציות להשקעה בישראל. הוא התקרב למוסדות אור אבנר של חסידי חב"ד. נציגו בישראל הוא חסיד חב"ד יוסף שניאורסון (בן משפחת שניאורסון בעלה של מירי שניאורסון). ב-2013 רכש את השליטה בחברת אמבלייז במטרה לשים יד על קופת מזומנים של החברה בה היו כ-140 מיליון דולר לאחר שב-2010 מכרה החברה את כל פעילותה. המזומנים יועדו לרכישת השליטה באי די בי חברה לאחזקות, ביחד עם נוחי דנקנר, אך הרכישה לא יצאה לפועל.. בהמשך, השתמש בקופת המזומנים של אמבלייז לרכישת מניות השליטה ביבואנית המזון וילי פוד השקעות מידי האחים צבי ויוסי ויליגר תמורת כ-285 מיליון שקל. ביולי 2015, שלוש שנים אחרי שרכש את השליטה, החליט גרנובסקי לעזוב את עסקיו בישראל ומכר את החברה לאיש העסקים האוקראיני גרגורי גורטובוי.